stanford-oval/wikipedia huggingface dataset:
Espoon helluntaiseurakunta
Historia

Espoon helluntaiseurakunta on perustettu 1971. Yhdistys on rekisteröity 13. lokakuuta 1977. Seurakunta on Suomen Helluntaikirkon jäsenseurakunta.
Toiminta

Jumalanpalvelusten ja Sanan ja rukouksen iltojen lisäksi toimintamuotoja ovat rukouspalvelu, solutoiminta, lapsi- ja nuorisotyö, lähetystyö, miesten- ja naistentyö, sinkkutyö sekä romanityö. Seurakunnalla on noin 40 erilaista vapaaehtoistyöntekijöiden palvelutiimiä. Romanityö on romaninuorten vastuulla, ja siihen kuuluvat Sanan ja laulun illat, romanijuhla toukokuussa, kesän nuortenleiri, grilli-illat, pikkujoulujuhlat ja muu yhteistoiminta. Nuortentyössä järjestetään One80-nimisiä iltoja, joihin sisältyy nuorekasta ylistysmusiikkia, raamatunopetusta ja todistuksia, sekä kahvilatoimintaa. Osa nuorisotyötä on toukokuussa vuosittain järjestettävä Revolution-nuorisokonferenssi sekä kesän ja talven nuortenleirit.
Toiminta > Lähetystyö

Espoon helluntaiseurakunnan toimintaan kuuluu myös lähetystyötä eri puolille maailmaa. Lähetystyökohteet ovat:
Saksassa Greifswaldin kaupunki
Papua-Uusi-Guinealla Nangwomin kylä
Israelissa Jerusalem
Tansaniassa Keski-Tansanian alue
Toiminta > TV- ja radio-ohjelma

Vuosina 2005–2010 seurakunnassa tuotettiin Elämän sykkeessä-ohjelmaa yhdessä muiden pääkaupunkiseudun helluntaiseurakuntien kanssa. Ohjelmaa lähetetään TV7:n televisio- ja verkkokanavilla. Espoon helluntaiseurakunta lähettää ohjelmia myös UskoTV:n kautta. Seurakunta tuottaa myös Seurakunnassa saarnattua-ohjelmaa, jota lähetetään Radio Deissä.
Seurakunnan johtajat

Listaa täydennettävä
1997–2002: Arto Sädeaho
2002–2019: Kyösti Frestadius
2019–2021: Esa-Pekka Mattila
2022→ Petri Mäkilä
Aiheesta muualla

Kuvia tai muita tiedostoja aiheesta Espoon helluntaiseurakunta Wikimedia Commonsissa
Viralliset sivut
Elämän lähteellä -ohjelman arkisto
Tibor Gécsek

| Mitalit> Maa:   Unkari.Miesten yleisurheilu.MM-kilpailut  | Mitalit> Maa:   Unkari.Miesten yleisurheilu.MM-kilpailut  | Mitalit> Maa:   Unkari.Miesten yleisurheilu.MM-kilpailut  | Maa:   Unkari> Miesten yleisurheilu. |
| --- | --- | --- | --- |
|  Pronssia | Stuttgart 1993 | Moukarinheitto |  |
|  Pronssia | Göteborg 1995 | Moukarinheitto |  |
| EM-kilpailut  | EM-kilpailut  | EM-kilpailut  |  |
|  Kultaa | Budapest 1998 | Moukarinheitto |  |
|  Hopeaa | Split 1990 | Moukarinheitto |  |
Tibor Gécsek (s. 22. syyskuuta 1964 Szentgotthárd) on unkarilainen entinen yleisurheilija, joka kilpaili moukarinheitossa. Hän voitti MM-kisoista kaksi pronssista ja EM-kilpailuista yhden kultaisen ja yhden hopeisen mitalin. Gécsek osallistui olympialaisiin kolmesti vuosina 1988–2000. Hänen paras olympiasijoituksensa oli neljäs tila Barcelonan kisoista 1992. Gécsek voitti yhteensä 11 maansa mestaruutta vuosina 1986–2001.
Gécsek jäi kiinni dopingin käytöstä vuonna 1995 ja kärsi kahden vuoden kilpailukiellon. Hänet valittiin Unkarin yleisurheiluliiton varapresidentiksi vuonna 2002.
Ennätykset

Moukarinheitto: 83,68 m (1998)
Fiumi di parole

|  Fiumi di parole> Kappaleen tiedot |
| --- | --- |
Esittäjä(t):  Jalisse
Säveltäjä(t):  Fabio Ricci
Sanoittaja(t):  Carmen Di Domenico Alessandra Drusian
Euroviisutiedot
Vuosi:  1997
Maa:  Italia
Kieli:  italia
Sijoitus:  4.
Pisteet:  114
Sanat:  sanoitus
Muuta:  Kapellimestarina Lucio Fabbri
Fiumi di parole on Jalissen esittämä kappale, jolla se edusti Italiaa vuoden 1997 Eurovision laulukilpailussa Irlannin Dublinissa.
Kappale sijoittui Euroviisuissa neljänneksi 114 pisteellä.
Fox Business Network

| Fox Business Network |
| --- | --- |

Lähetykset alkoivat:  15. lokakuuta 2007
Omistaja:  Fox News Media (Fox Corporation)
Kuvaformaatti:  720p HDTV
Tunnuslause:  Investing in You
Maa:   Yhdysvallat
Kieli:  Englanti
Näkyvyysalue:  Yhdysvallat Maailmanlaajuinen
Pääkonttori:  New York City, New York
Rinnakkaiskanava(t):  Fox News Channel, Fox Weather, Fox Broadcasting Company
Kotisivu:  www.foxbusiness.com
Infobox OKNimi-testi OK: 
Fox Business Network on yhdysvaltalainen talousuutisiin keskittynyt satelliitti- ja kaapelikanava, joka aloitti lähetyksensä 15. lokakuuta 2007. Kanavan omistaa Fox News Media, joka on osa Fox Corporationia. Tammikuussa 2015 kanava oli katsottavissa 74 224 000 kotitaloudessa. Katsojaluvuissa Fox Business on yleensä pääkilpailijansa CNBC:n edellä.
Aiheesta muualla

Kuvia tai muita tiedostoja aiheesta Fox Business Network Wikimedia Commonsissa
FoxBusiness.com (englanniksi)
Frank Gardner

| Frank Gardner |
| --- | --- |
 Frank Gardner ajamassa Porsche 917:lla Nürburgringin 1 000 kilometrin kilpailussa vuonna 1969.
Henkilötiedot
Kansalaisuus:   Australia
Formula 1 -ura
Aktiivivuodet:  1964–1965, 1968
Talli(t):  Brabham, BRM
Kilpailuja:  9 (8 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Britannian GP 1964
Viimeinen kilpailu:  Italian GP 1968
Frank Gardner (1. lokakuuta 1930 – 29. elokuuta 2009) oli australialainen F1-kuljettaja. Hän osallistui yhdeksään F1-osakilpailuun kausina 1964–1965 ja 1968. Hän oli parhaimmillaan kahdeksas Britannian GP:ssä 1965. Hän ajoi myös sarjan ulkopuolisissa kilpailuissa.
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1964 | John Willment Automobiles | Brabham BT10 | Ford L4 | MON | NED | BEL | FRA | GBR Kesk. | GER | AUT | ITA | USA | MEX |  |  | - | 0 |
| 1965 | John Willment Automobiles | Brabham BT11 | BRM V8 | RSA 12 | MON Kesk. | BEL Kesk. | FRA | GBR 8 | NED 11 | GER Kesk. | ITA Kesk. | USA | MEX |  |  | - | 0 |
| 1968 | Bernard White Racing | BRM P261 | BRM V12 | RSA | ESP | MON | BEL | NED | FRA | GBR | GER | ITA DNQ | CAN | USA | MEX | - | 0 |
Gardner on parhaiten tunnettu Touring Car ja urheiluautokuljettajana. Hän voitti vuoden 1971 Britannian F5000 -sarjan mestaruuden ja Britannian Touring Car -mestaruuden kolmella eri autolla, Ford Falcon Spiritillä vuonna 1967, Ford Escortilla vuonna 1968 ja Chevrolet Camarolla vuonna 1973.
Gardner voitti vuoden 1977 Australian Sports Sedan -mestaruuden Chevrolet Corvairilla. Johdettuaan Allan Grisen Touring Car ja Sports Sedan -tiimiä vuodesta 1981–1987, hänen tiiminsä voitti vuosien 1985 ja 1987 Australian Touring Car -sarjan mestaruudet Jim Richardsin kanssa.
Kun Gardnerin tiimi vaihtui vuonna 1998, hän ryhtyi ajokouluttajaksi. Hän julkaisi kirjan vuonna 1980 nimeltään Drive to Survive, jota julkaistaan vielä 25 vuotta myöhemminkin.
Gardner kuoli elokuussa 2009 sairastettuaan pitkään.
FS Aldébaran (M772)

| Aldébaran |
| --- | --- |
 Aldébaran

Aluksen vaiheet
Rakentaja:  Socarenam, Boulogne-sur-Mer
Kölinlasku:  15. marraskuuta 1993
Laskettu vesille:  11. helmikuuta 1994
Palveluskäyttöön:  10. maaliskuuta 1995
Tekniset tiedot
Uppouma:  340 t
Pituus:  28,3 m
Leveys:  7,7 m
Syväys:  3,8 m
Koneteho:  1 x Baudouin-dieselmoottori, 800 bhp
Nopeus:  10 solmua
Miehistöä:  25
Aseistus
Aseistus:  ei
Aldébaran (runkonumero M772) on Ranskan laivaston 1995 palvelukseen otettu Antarès-luokan miinantorjunta-alus (ransk. Bâtiments remorqueurs de sonars).
Valmistus

Alus tilattiin Boulogne-sur-Meristä Socarenamilta, missä köli laskettiin 15. marraskuuta 1993. Se laskettiin vesille 11. helmikuuta 1994 ja otettiin palvelukseen 10. maaliskuuta 1995.
Palvelus

Alus modernisoitiin 7. joulukuuta 2005, jolloin sen kaikuluotain vaihdettiin Thales DUBM-44:ään. Se oli 2014 palveluksessa Brestissä.
Frans A. Kotkanpää

Frans Alarik Kotkanpää (sukunimi aik. Jakku; 10. kesäkuuta 1872 Laihia – 28. huhtikuuta 1948 Laihia) oli suomalainen maanviljelijä ja näytelmäkirjailija.
Kotkanpää kirjoitti seuranäytelmiä ja vuonna 1945 hän julkaisi omakustanteena teoksen Einsteiniläisen maailmankäsityksen suuri illuusio jossa hän pyrki osoittamaan Albert Einsteinin suhteellisuusteorian virheelliseksi.
Teoksia

Joonas Julppilan lankeemus : kaksinäytöksinen huvinäytelmä. Kansan näytelmäkirjasto 4.    Lahti 1908
Nuorisoseuratyö ja politiikka : Etelä-Pohjanmaan olojen mukaan : vuorokeskustelu, kirj. F. A. K.     Kansallismielinen nuorisoliitto, Helsinki 1909
Nuorisoseuratyö ja politiikka : Etelä-Pohjanmaan olojen mukaan : toinen kinailu , kirj. Etelä-Pohjalainen.    Etelä-Pohjanmaan nuorisoseura, Vaasa 1909
Vanha ja uusi nuorisoliike : jatkoa vuorokeskusteluun nuorisoseuratyö ja politiikka, kirjoittanut F. A. K.    Etelä-Pohjanmaan kansallismieliset nuorisoliitot, Vaasa 1911
Suuren vihan näyt ja selityksiä : otteita ja jäljennöksiä.  Teokratinen salaseura, Vaasa 1918
Yksinkertaisten naimapuuhia : yksinäytöksinen huvinäytelmä.     J. R. Varon kirjakauppa, Vaasa 1918
Eukkojen varjeluksessa : yksinäytöksinen huvinäytelmä.     J. R. Varon kirjakauppa, Vaasa 1919
Karman tie eli tekojensa kädessä : kolminäytöksinen seuranäytelmä.     J. R. Varon kirjakauppa, Vaasa 1920
Siimon Parkkari ja poika : kolminäytöksinen huvinäytelmä.     J. R. Varon kirjakauppa, Vaasa 1920
Isäntien markkinamatka : kaksinäytöksinen huvinäytelmä. Seuranäytelmiä 274.    Karisto 1926
Einsteiniläisen maailmankäsityksen suuri illuusio : Einsteinin teoria suomal. maallikon kumoamana, kirj. F. A. K.    Tekijä, Vaasa 1945
Nimimerkillä Talonpoika:
Talonpoika tienhaarassa : eräitä poliittisia ajatuksia,paperille pannut Talonpoika.   Julkaisija, Viipuri 1925
Miksi me kuulumme Kansalliseen kokoomuspuolueeseen ja mikä maamiehet siihen liittää? : talonpojan mietteitä.    Kokoomuspuolueen valtuuskunta, Helsinki 1926, 1927, Jyväskylä 1928
Feed Me (albumi)

| Feed Me I’Dees |
| --- | --- | --- |

Studioalbumin tiedot
 Julkaistu: 25. syyskuuta 2003
 Formaatti: CD, digitaalinen
 Tuottaja(t): Lauri Järvilehto
 Tyylilaji: pop
 Kesto: 46.04
 Levy-yhtiö: Sony Music
I’Deesin muut julkaisut
| Sweet Confusion 2002 | Feed Me 2003 |   |
Feed Me on suomalaisen I’Dees-popyhtyeen 25. syyskuuta 2003 julkaistu toinen ja samalla viimeinen studioalbumi. Albumin on tuottanut Lauri Järvilehto.
Albumi ei noussut lainkaan Suomen viralliselle albumilistalle. Myöskään siltä julkaistut singlet ”Brave and Optimistic Girl” ja ”Special” eivät sijoittuneet listoille.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Brave and Optimistic Girl | Lauri Järvilehto, Kalle Koivisto, Kevin Walker, Mourad Sayah | 4.00 |  |  |  |  |  |  |
| 2. | Everyday Life | Jussu Pöyhönen | 3.15 |  |  |  |  |  |  |
| 3. | Scum | Th!nk-!nk | 3.18 |  |  |  |  |  |  |
| 4. | Feed Me | Tommi Loimovuori, Jani Ilander | 3.39 |  |  |  |  |  |  |
| 5. | Special | Lauri Järvilehto | 3.39 |  |  |  |  |  |  |
| 6. | Summertime All Along | Hanna Silander, Niina Sinkkonen, Lotta Svartsjö, Lauri Järvilehto, Kalle Koivisto, Kevin Walker | 4.17 |  |  |  |  |  |  |
| 7. | Born Worrier | Hanna Silander, Niina Sinkkonen, Lotta Svartsjö, Lauri Järvilehto, Kimmo Laaksonen, Kevin Walker | 4.03 |  |  |  |  |  |  |
| 8. | Product Son | Niina Sinkkonen, Lotta Svartsjö, Kimmo Laaksonen, Kevin Walker | 3.11 |  |  |  |  |  |  |
| 9. | Lose | Karo Broman, Lauri Järvilehto | 3.43 |  |  |  |  |  |  |
| 10. | Post It | Lauri Järvilehto, Kalle Koivisto, Kevin Walker | 3.46 |  |  |  |  |  |  |
| 11. | You Set the Rebels Free | Hanna Silander, Niina Sinkkonen, Lotta Svartsjö, Tommi Loimovuori, Lauri Järvilehto,Kevin Walker | 3.15 |  |  |  |  |  |  |
| 12. | The Illusionist | Kalle Koivisto | 6.06 |  |  |  |  |  |  |
Fedot Tumusov

Fedot Tumusov
Fedot Semjonovitš Tumusov (Федот Семёнович Тумусов; s. 30. kesäkuuta 1955 Edjugjaissa, Üöhee Bülüün rajonissa Jakuuttien ASNT:ssa) on sahalainen poliitikko. Hän on toiminut kansanedustajana Sahan parlamentissa, Il Tumenissa, vuodesta 2002 lähtien.
Tumusov on opiskellut Novosibirskin Rakennusinstituutissa. Vuosina 1989–1992 hän jatko-opiskeli NKP:n (myöhemmin Venäjän valtionhallinnon akatemian) keskuskomitean alaisessa yhteiskuntatieteellisessä akatemiassa. Tumusov on taloustieteiden tohtori ja kansainvälisen investointi- ja rakennustalous akatemian jäsen.
Tumusov aloitti työskentelyn talousinsinöörinä Etelä-Sahassa sijaitsevassa Nerjungrin kaupungissa sijaitsevassa Promstoin trustissa vuonna 1979. Vuonna 1984 hän siirtyi JakutAgroProsStoin järjestön liikkuvan mekaniikan osaston johtajaksi. Vuosina 1987–1989 hän työskenteli opettajana Jakutian puolueen alueellisen komitean rakennusosastolla. Vuosina 1991–1993 hän toimi Sahan tasavallan korkeimman neuvoston kauppasuhteita ja kaupankäyntiä suunnittelevan komitean puheenjohtajana. Vuosina 1993–2003 hän toimi SAPI-rahaston (talous ja teollisuusryhmä) johtajana.
Tumusov oli ehdolla Sahan presidentiksi tammikuussa 2002 pidetyissä vaaleissa. Hän tuli toiseksi 34,6 prosentin äänisaaliilla, Vjatšeslav Štyrovin tullessa valituksi 59,2 prosentin äänisaaliilla.
Arvonimet ja palkinnot

Sahan tasavallan kansantalouden ansioitunut työntekijä
Ansioitunut Üöhee Bülüün ja Viljuin uluuhoiden asukas
Venäjän federaation rakentaja
FS Aconit (F713)

| Aconit |
| --- | --- |
 Aconit

Aluksen vaiheet
Rakentaja:  DCNS
Kölinlasku:  1. elokuuta 1996
Laskettu vesille:  8. kesäkuuta 1997
Palveluskäyttöön:  3. kesäkuuta 1999
Tekniset tiedot
Uppouma:  3 200 t (standardi) 3 600 t (kuormattu)
Pituus:  125 m
Leveys:  15,4 m
Syväys:  4,8 m
Koneteho:  21 000 hv (15 400 kW
Nopeus:  25 solmua
Miehistöä:  12 upseeria 68 aliupseeria 61 miehistönjäsentä
Aseistus
Aseistus:  1 x 100 mm TR -automaattitykki 2 x 20 mm modèle F2 8 x Exocet MM40 1 x Crotale CN2 1 x helikopteri
Aconit (runkonumero F713) on Ranskan laivaston 1999 palvelukseen otettu La Fayette-luokan monitoimifregatti.
Valmistus

Alus tilattiin DCNS:ltä, missä köli laskettiin 1. elokuuta 1996 nimellä Jauréguiberry. Se laskettiin vesille 8. kesäkuuta 1997 nimellä Aconit, joksi se oli nimetty 1996. Alus otettiin palvelukseen 3. kesäkuuta 1999.
Palvelus

Alus oli 2014 palveluksessa kotisatamanaan Toulon.
Euran Raiku

| Euran Raiku |
| --- | --- |

Perustettu:  1922
Kotiareena:  Euran urheilukenttä (yleisurheilu), Euran Beach-areena (beach volley)
Paikkakunta:   Eura, Suomi
Värit:                
Lajit:  • lentopallo  • yleisurheilu  • beach volley  • petankki
Puheenjohtaja:  Kalevi Tuominiemi
Euran Raiku (lyh. EuRa) on vuonna 1922 perustettu euralainen urheiluseura. Sen lajivalikoimaan kuuluvat nykyään lentopallo, yleisurheilu, beach volley sekä petankki. Seuran kaikkien aikojen tunnetuin urheilija on 400 metrin aitajuoksun olympiaedustaja Tuija Helander. Toinen menestynyt Raikun yleisurheilija on Timo Tuominen, joka saavutti kaksi kymmenottelun SM-kultaa 1960-luvulla. Naisten lentopallossa Raiku on saavuttanut kolme Suomen mestaruutta 1980- ja 1990-luvuilla.
Historia

Euran Raiku aloitti toimintansa vuonna 1922 lajeinaan yleisurheilu, hiihto ja voimistelu. 1920-luvulla toimintaan tuli mukaan pesäpallo ja 1930 luvulla nyrkkeily sekä uinti. 1940-luvulla Raikuun perustettiin jalkapallojaosto sekä tanhuseura. Jalkapallotoiminta loppui kuitenkin vuonna 1954, kun Euran Pallo perustettiin. Vuonna 1966 Euran Raiku ja Eura-Kauttuan Urheilijat tekivät toimialasopimuksen, jossa hiihtäjät ja suunnistajat siirtyivät E-KU:n riveihin.
Lentopallo

Lentopallo tuli osaksi seuran toimintaa 1960-luvun puolivälissä. Miesten joukkue kukisti ystävyysottelussa Ruotsin lentopallomaajoukkueen vuonna 1972. Naisten joukkue voitti lentopallon SM-kultaa vuosina 1984, 1985 ja 1999. Vuonna 2000 lentopallon edustusjoukkue erotettiin omaksi seuraksi nimellä LiigaEura.
Saavutukset

Lentopallon Suomen Cup-mestaruus: 2010
Aiheesta muualla

Seuran kotisivut
Franko

Franko on muun muassa seuraavien henkilöiden sukunimi:
Ivan Franko (1856–1916), ukrainalainen runoilija, kirjailija, toimittaja, taloustieteilijä ja poliittinen aktivisti
Jure Franko (s. 1961), slovenialainen alppihiihtäjä
Petro Franko (1890–1941), ukrainalainen kirjailija ja opettaja, Ivan Frankon poika
Taras Franko (1889–1971), ukrainalainen klassisten kielten filologi, kirjailija, kääntäjä ja kriitikko, Ivan Frankon poika.
Frank Frederickson

| Mitalit | Mitalit | Mitalit |  |
| --- | --- | --- | --- |
|  Frank Frederickson |  Frank Frederickson |  Frank Frederickson |  |
Maa:   Kanada
Miesten jääkiekko
|  Olympialaiset  |  Olympialaiset  |  Olympialaiset  |  |
|  Kultaa | Antwerpen 1920 | jääkiekko |  |
Sigurdur Franklin "Frank" Frederickson (11. kesäkuuta 1885 Winnipeg – 28. toukokuuta 1979) oli kanadanislantilainen jääkiekkoilija. Hänet tunnetaan myös sukunimellä Fredrickson (, ), mutta Kansainvälinen olympiakomitean tietokannassa käytetään nimeä Frederickson.
Frederickson oli Winnipeg Falconsin kapteeni, kun se osallistui Antwerpenin olympialaisiin 1920 Kanadan joukkueena. Kanada voitti turnauksessa olympiakultaa, ja Frederickson siirtyi samana vuonna PHCL-liigaan Victoria Aristocrats -joukkueeseen. Vuonna 1925 Victoria voitti Stanley Cupin. Vuonna 1926 Fredericksonin joukkue Detroit Cougars liittyi NHL-liigaan. Frederickson pelasi NHL:ssä vuoteen 1931 saakka. Hän toimi kauden 1929–1930 myös Pittsburgh Piratesin valmentajana. Vuonna 1958 Frederickson nimettiin Hockey Hall of Fameen.
Aiheesta muualla

Fredericksonin ammattilaisuran tilastot
FoxDo

| FoxDo Oy |
| --- | --- |
Yritysmuoto:  osakeyhtiö
Perustettu:  2018
Toimitusjohtaja:  Rami Saajoranta
Puheenjohtaja:  Teemu Koskinen
Kotipaikka:  Sipoo
Toiminta-alue:  Uusimaa, Päijät-Häme, Pirkanmaa
Kotisivu:  foxdo.fi
FoxDo Oy on suomalainen vuonna 2018 perustettu rakennusalan teknologiayritys ja Euroopan ensimmäinen remontin ja kodin kunnostustöiden suoratilauspalvelu.  Foxdon verkkosivuilta asiakas voi vertailla postinumerohaulla alueensa vapaat remontoijat ja tuntihinnat, ja valita itselleen parhaan palveluntarjoajan Foxdon remonttikumppaneista.
FoxDota on verrattu remontoinnin ja kunnostustöiden Airbnb'hen tai TripAdvisoriin. Toimintaperiaatteeltaan se on myös samankaltainen kuin muut suomalaiset alustapalvelut, esimerkiksi Wolt tai Timma.
Foxdo on perustettu Sipoossa ja sen toimisto sijaitsee Keravalla. Päämarkkina-alue on Suomi. Vuonna 2022 FoxDo keräsi puolen miljoonan kasvurahoituksen ja aloitti laajentumisen Suomessa.  Palvelun laajentumista myös Viroon ja Saksaan suunnitellaan.
Remontoijat

Foxdon remontoijat ovat itsenäisiä yrittäjiä, jotka toimivat Foxdon kanssa yhteistyössä. Jokainen remontoija päättää itse omat tuntihintansa, työalueensa, työaikansa ja työtehtävänsä.
Asiakas valitsee mieleisensä tekijän suoratilauksella. Mahdollisissa ongelmatilanteissa FoxDo lupaa työlle 2 vuoden takuun ja hoitaa korjauksen.
Aiheesta muualla

FoxDo.fi
GPI

GPI voi tarkoittaa seuraavia:
GPI, Genuine Progress Indicator, aidon kehityksen mittari
GPI, Global Poker Index, pokerissa käytettävä ranking-järjestelmä
GPI-ankkuri, glykolysoitu fosfatidyyli-inositoliankkuri solukalvoissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”GPI”, voi hakea sivunnimihaulla, laajalla sivunnimihaulla tai tekstihaulla.
Floridsdorfer AC

Seuran logo
Floridsdorfer Athletics Sports Club on jalkapalloseura Floridsdorfin kaupungista. Seura pelaa Itävallan toiseksi korkeimmalla sarjatasolla 2. Ligassa kaudella 2018–2019. Seura on voittanut Itävallan mestaruuden vuonna 1918.
Frances O’Connor (sirkusesiintyjä)

Frances O’Connor 17-vuotiaana elokuvassa Freaks – kummajaiset (1932).
Frances Belle O’Connor (22. syyskuuta 1914 Granite Falls, Minnesota – 30. tammikuuta 1982 Long Beach, Kalifornia) oli yhdysvaltalainen sirkusesiintyjä, joka oli syntynyt ilman käsiä. Hän ansaitsi elantonsa sideshow-esityksillä, joissa hän teki erilaisia temppuja, kuten söi, joi ja tupakoi jalkojensa avulla. Hän käytti taiteilijanimeä ”Elävä Milon Venus”. Vuonna 1932 O’Connor esiintyi Tod Browningin sirkuselokuvassa Freaks – kummajaiset lukuisten muiden kehityshäiriöistä kärsivien ihmisten kanssa. Hän ei koskaan avioitunut, vaikka hänellä kerrotaan olleen lukuisia ihailijoita.
Aiheesta muualla

http://www.missioncreep.com/mundie/gallery/gallery24.htm
Frances O’Connor Internet Movie Databasessa. (englanniksi)
Forkkaus

Ohjelmistokehityksessä forkkaus eli haarautus on termi, jolla viitataan siihen, kun ohjelmistosta tehdään kopio, jota aletaan kehittää itsenäisenä projektina. Forkkaus voi johtua kehittäjäyhteisön ajautumisesta erimielisyyksiin tai tarpeesta luoda ohjelmistosta toisenlainen versio toista käyttötarkoitusta tai toista käyttäjäryhmää varten.
Forkkaus on yleistä avoimen lähdekoodin projekteissa, joista saa laillisesti julkaista muunneltuja versioita. Tavaramerkki voi rajoittaa forkkaamista tietyissä määrin.
Lisenssit ja tekijänoikeudet

Yleisesti uudessa haarassa ei voi muuttaa käytettyä lisenssiä ilman alkuperäisen tekijänoikeuden haltijan/haltijoiden suostumusta: copyleft-lisenssit vaativat johdetun työn (engl. derivative work) käyttävän samaa tai yhteensopivaa lisenssiä. Jotkin lisenssit vaativat vain alkuperäisen tekijänoikeusmaininnan säilyttämisen myös muunnelluissa teoksissa.
Esimerkkitapaus forkkaamisesta on Tatu Ylösen kehittämä SSH, jonka lisenssin Ylönen muutti kaupalliseksi perustaessaan SSH Communications Security -yrityksen. OpenBSD-projekti etsi vanhemman version lähdekoodeista (1.2.12), jossa oli vapaampi lisenssi ja josta tuli OpenSSH vuonna 1999. Osana OpenSSH-projektissa lähdekoodi kirjoitettiin uudelleen niiltä osin kuin se riippui kolmannen osapuolen lisensseistä, saattoi rikkoa ohjelmistopatentteja tai olla kryptografisen ohjelmiston maastavientikiellon alaista.
Muu käyttö

Forkkausta on käytetty ohjelmistokehityksessä myös versionhallintahaaran tekemisessä jo Source Code Control Systemin termistössä.
Termiä on käytetty Usenetissä vuonna 1983 liittyen viestittämiseen toiseen ryhmään.
Unix-käyttöjärjestelmän menetelmä lapsiprosessin luomiseen kutsutaan myös forkkaukseksi fork()-kutsun mukaan.
Aiheesta muualla

What Coders Should Know About Copyright Licensing (englanniksi)
The Rise of Open Source Licensing PDF (englanniksi)
Fork

ZMF 2015, Freiburg, Saksa
Mia Hafrén, ZMF 2015, a Capella night
Kasper Ramström, ZMF 2015, a Capella night
Anna Asunta, ZMF 2015, a Capella night
Jonte Ramsten, ZMF 2015, a Capella night
Fork on suomalainen a cappella -yhtye. Kahden miehen ja kahden naisen muodostama kokoonpano sovittaa pop-hittejä a cappellaksi ja on julkaissut yhteensä neljä albumia: Taking a Cappella to the Next Level -EP (2004), Cover to Cover (2005), Games We Play (2007) ja Helsinki (2008). Vuoden 2008 lopussa Pink Noise by Fork-nimistä konserttiesitystä alettiin esittää Svenska Teaternissa. Vuonna 2010 Mia Renwall erosi kokoonpanosta ja hänen tilalleen tuli Anna Asunta.
Jäsenet

Anna Asunta
Ms. Chiq LaDesire (Mia Hafrén)
Mr. Winston Chill (Kasper Ramström)
Mr. Miles Precious (Jonte Ramsten)
Entiset jäsenet

Ms. Diamond Evergreen (Silva Lillrank)
Ms. Angel d'Ville (Mia Renwall)
Ms. Cindy Vine (Birthe Wingren)
Aiheesta muualla

Forkin kotisivut (Arkistoitu – Internet Archive)
MySpace-sivut
Faxen kunta

| Faxen kunta |
| --- | --- |
 vaakuna
 Kunnan sijainti Tanskan kartalla.
Valtio:   Tanska
Alue:  Sjællandin alue
Keskustaajama:  Haslev
Hallinto:  
 – Pormestari:  Knud Erik Hansen
Pinta-ala:  
 – Kokonaispinta-ala:  404,9 km²
Väkiluku:  36 557
 – Väestötiheys:  90,3 as./km²
 
 www.faxekommune.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Kartta kunnan alueella sijaitsevista seurakunnista.
Faxe on Sjællandin alueella Tanskassa sijaitseva kunta. Vuoden 2020 huhtikuussa kunnassa oli 36 557 asukasta, ja sen pinta-ala oli 404,9 neliökilometriä. Kunnan keskustaajama on nimeltään Haslev.